স্মুয়েল এবং ব্রুনোর বন্ধুত্ব যত গভীর হতে থাকে, তাদের পারিপার্শ্বিক অবস্থা তত দ্রুত বদলে যেতে থাকে। যুদ্ধের প্রভাব যে সবচেয়ে বেশি আর নির্মমভাবে শিশুদের মানসিকতার বিকাশে বাধা দেয়, সেটা গল্প যত এগুতে থাকে ততই তা উন্মোচিত হতে থাকে। ব্রুনোকে শেখানো হয় ইহুদিরা তাদের শ্ত্রু, There is no such thing as ‘Good Jew’, খারাপ অশুভ শক্তি হিসেবে ইহুদিদের পরিচয় করিয়ে দেয়া হয় তাকে । কিন্তু পরিচিত বন্ধু স্মুয়েলের সাথে সে কিছুতেই মিলাতে পারে না।